钦定古今图书集成/明伦汇编/氏族典/第368卷 > 《廖用贤尚友录》 > 谈恺
## 钦定古今图书集成/明伦汇编/氏族典/第368卷 > 《廖用贤尚友录》 > 谈恺

按《无锡县志》：“恺字守教，纲之孙。父一凤，字文瑞，弘治
壬子举人，为桐庐训导，历迁应山知县，移平江致仕。
恺举嘉靖五年进士，历官户部员外郎，出为山东副
使，坐事谪信宜典史，五迁而复为四川副使，历广东
布政，擢副都御史，巡抚南赣。汀、漳。赣贼李文彪、海寇
徐璧溪各攻陷滨海城邑。恺至，开布诚信，遂招文彪”
降之，出兵邀击璧溪于潮州。事平，拜兵部右侍郎，移
镇两广。蛮峒四出焚掠，恺讨平之。寻剿大罗山贼，将
就俘，乞骸归。加右都御史。